**Ráckeresztúr Község Önkormányzat Képviselő-testülete**

**.../2018. (....) önkormányzati rendelete**

**a településkép védelméről szóló 28/2017. (XII. 22.) önkormányzati rendelet módosításáról**

Ráckeresztúr Község Önkormányzat Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 57. § (2)-(3) bekezdésében meghatározott feladatkörében eljárva a következőket rendeli el:

**1. §** (1) A településkép védelméről szóló 28/2017. (XII. 22.) önkormányzati rendelet (a továbbiakban: Rendelet) 17. § a)-b) pontja helyébe a következő rendelkezés lép:

"a) A tetőidom és hajlásszög: a területen új lapostető csak épületrész lefedéseként megengedett. A magastető hajlásszöge 30-45 fok lehet. A tetőfelépítmények közül csak a tető hajlásszögéhez igazodó felépítmény létesítése megengedett.

b) A tetőhéjalásként magastető esetén a szomszédos épületekhez anyagában és színében is igazodó tetőfedő anyag használata a megengedett."

(2) A Rendelet 17. § e) pontja helyébe a következő rendelkezés lép:

"e) A településképet meghatározó kerítés kialakítása az utcafronton a szomszédos telkeken álló kerítésekhez igazodó lehet. Élő sövény alkalmazása megengedett."

**2. §** A Rendelet 27. §-a helyébe a következő rendelkezés lép:

"**27. §** Településképi követelmény megszegésének minősül jelen rendelet előírásainak nem megfelelő építés, az előírásoktól eltérő szín és anyaghasználat, formai kialakítás."

**3. §** A Rendelet 1. melléklete helyébe az 1. melléklet lép.

**4. §** A Rendelet 2. melléklete helyébe az 2. melléklet lép.

**5. §** (1) Ez a rendelet a kihirdetését követő napon lép hatályba és a hatálybalépését követő napon hatályát veszti. Rendelkezéseit a hatálybalépését követően indult ügyekben kell alkalmazni

(2) Hatályát veszti a Rendelet 28. § a) pontja.

**dr. Szentes-Mabda Katalin Dóra dr. Nagy Gábor**

polgármester jegyző

A rendeletet 2018. .......... napján kihirdettem.

**dr. Nagy Gábor**


jegyző

1. melléklet a .../2018. (....) önkormányzati rendelethez

1. melléklet a 28/2017. (XII. 22.) önkormányzati rendelethez

**A településkép szempontjából meghatározó területek**





2. melléklet a .../2018. (....) önkormányzati rendelethez

2. melléklet a 28/2017. (XII. 22.) önkormányzati rendelethez

**Helyi egyedi védelem alá helyezett ingatlanok**

**Művi értékvédelem – helyi védett építészeti értékek**

|  |  |  |  |
| --- | --- | --- | --- |
| **Ssz.** | **Cím** | **Hrsz.** | **Funkció** |
| **H1 (az építmény, vagy együttes egészére vonatkozó) védettség** | | | |
| **1.** | Ráckeresztúr, Kossuth u. 37. | 38/1 | Ivánkay kastély |
| **2.** | Ráckeresztúr, Kossuth u. 38. | 1164 | Római Katolikus Plébánia épülete |
| **3.** | Ráckeresztúr, Ady E. u. 13. | 1258 | Temetőkápolna |
| **4.** | Ráckeresztúr, Hősök tere | 1261/1 | Hősök tere közterület |
| **5.** | Ráckeresztúr, Hősök tere | 1261/2 | Hősök tere temető |